Na osnovu člana 36 stav 2 Zakona o predškolskom vaspitanju i obrazovanju ("Službeni list RCG", broj 64/02 i 49/07 i "Službeni list CG, broj 80/10), Ministarstvo prosvjete i sporta donijelo je

**PRAVILNIK**

**O ODREĐIVANJU VISINE TROŠKOVA ISHRANE DJECE KOJE PLAĆAJU RODITELJI U JAVNOJ PREDŠKOLSKOJ USTANOVI**

(Objavljen u "Sl. listu Crne Gore", br. 58 od 6. decembra 2011)

**Sadržaj**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom određuje se visina troškova ishrane djece koju plaćaju roditelji u javnoj predškolskoj ustanovi i obrazovnom centru (u daljem tekstu: ustanova).

**Troškovi ishrane djece**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Troškove ishrane djece u ustanovi utvrđuje organ upravljanja ustanovom uz saglasnost organa državne uprave nadležnog za poslove prosvjete i sporta prema kretanju cijena na tržištu (u daljem tekstu: tržišta cijena).

**Visina prihoda po članu domaćinstva**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Roditelji koji ostvaruju mjesečni prihod po članu domaćinstva više od iznosa minimalne zarade zaposlenog u Crnoj Gori (u daljem tekstu: minimalna zarada) plaćaju troškove ishrane djece u ustanovi po tržišnoj cijeni.  
     Roditelji koji ostvaruju mjesečni prihod po članu domaćinstva u iznosu minimalne zarade zaposlenog i manje plaćaju 90% troškova ishrane djece u ustanovi od tržišne cijene.  
     Roditelji koji ostvaruju mjesečni prihod po članu domaćinstva u iznosu polovine minimalne zarade zaposlenog i manje plaćaju 80% troškova ishrane djece u ustanovi od tržišne cijene.

**Broj djece koja borave u ustanovi**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Roditelji koji imaju dvoje i više djece koja istovremeno borave u ustanovi plaćaju troškove ishrane djece tako što:  
     - za prvo i drugo dijete plaćaju troškove ishrane po tržišnoj cijeni,  
     - za treće dijete plaćaju 50% od tržišne cijene troškova ishrane,  
     - za četvrto i svako naredno dijete oslobađaju se obaveze da učestvuju u plaćanju troškova ishrane.

**Plaćanje troškova ishrane po jednom osnovu**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Roditelji mogu ostvariti pravo plaćanja troškova ishrane djece samo po jednom osnovu koji im je najpovoljniji, a koji je predviđen u čl. 3 i 4 ovog pravilnika.  
     Roditelji koji ne dostave dokumenta na osnovu kojih se može utvrditi pravo na plaćanje troškova ishrane djece u javnoj ustanovi u smislu čl. 3 i 4 ovog pravilnika plaćaju tržišnu cijenu.

**Plaćanje**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Troškovi ishrane koje plaćaju roditelji obračunavaju se na osnovu petodnevne radne nedjelje, odnosno na mjesečnom nivou dvadeseg jednog radnog dana.

**Stupanje na snagu**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 01-3302  
     Podgorica, 22. novembar 2011. godine  
     Ministar, Slavoljub Stijepović, s.r.